METODICKÝ LIST (Mlieko a mliečne výrobky)

**AKTIVITA:** Prakticko-odborná exkurzia

* Prezentácia o mlieku a mliečnych výrobkoch
* Film o výrobe ovčieho syra
* Ochutnávka pudingu
* Výroba vlastného bryndzového chlebíka - jednohubky v tvare zajačika ☺
* Mixovanie banánového kokteilu
* Milk cup challenge

**CIEĽ A ZAMERANIE AKTIVITY:** Cieľom tejto prakticko-odbornej exkurzie bolo nahliadnuť do výroby a spracovania mlieka a mliečnych výrobkov( i prakticky si vyskúšať)

a tým aktívne prispieť ku vzdelávaniu detí o potravinách a dobrých stravovacích návykoch.

**VYUČOVACÍ PREDMET**: Prírodoveda – 4. ročník ZŠ

**Tematický celok:** Človek ako súčasť prírody

**Téma:** Prečo je dôležité, čo jeme ?

**Obsahový štandard:** Potravinová pyramída (Mlieko a mliečne výrobky)

**PODAKTIVITA: Výroba vlastného bryndzového chlebíka - jednohubky**

**Pomôcky:** rožky, bryndzová nátierka, nôž, taniere, podložka na krájanie, rukavice, servítky, reďkovka, cibuľa, paradajka alebo aj iná zelenina na ozdobenie chlebíka

**Príprava**

**Teoretická:** rozhovor o tom, že výrobky z mlieka sú veľmi zdravé a najzdravšia je bryndza, rozhovor o dodržiavaní hygieny pri práci s potravinami: krájame na podložke v rukaviciach, zeleninu umyjeme

**Praktická:** bezpečnosť pri krájaní nožom- praktická ukážka krájania rožka, natierania nátierky (nie príliš nahrubo), ukladanie na tanier(servítka), zdobenie- uplatnenie tvorivosti

**Postup/Realizácia:**

1. Rožok nakrájame na plátky
2. Natrieme ich bryndzovou nátierkou
3. Poukladáme na servítku na tanier
4. Nakrájame si zeleninu podľa vlastnej fantázie

napr. z cibuľky urobíme fúzy, z reďkovky uši, z paradajky ňufáčik a máme zajačika ☺

1. Chlebíček ozdobíme nakrájanou zeleninou
2. Servírujeme na stôl

**Zhrnutie:** Naučili sme sa pripraviť zdravé jedlo z bryndze (bryndza - najzdravší výrobok z mlieka), zaujímavo ho naservírovať. Vyskúšali sme si prácu kuchárov a čašníkov. Zistili sme, že výrobky z mlieka sú nielen zdravé, ale aj chutné.

ZŠ Komenského, Stará Ľubovňa

**Prílohy: A**